
Koera süü. 


Selle koera nimi oli Sulli. Wõib olla, et see 
ta esialgne nimi ei olnudki, sest siia tallu ei toodud 
teda mitte koerapojana, keda pastlanõela wastu wa- 
hetatakse, waid ta tuli ise hulkuja koerana. See juhtus 
just sel ajal, kui talus koera ei olnud ja sellest see 
tuligi, et peremees ütles: ,Ta wõib jääda, sest koe- 
rata on ikka õudne.“ 


Wäga lahja ja nälginud loomana tuli ta tallu. 
Keha kattis inetu tokerdanud karw. Nähtawasti oli 
ühe ukse tagant teise taha käimine häwitanud kogu 
ta iseloomu nii kaugele, et ei julenud rõngas pi- 
dada sabagi. Wõis kohe aru saada, et ta õiget kas- 
watust ei olnud saanudki. Peale selle, kui jahu- 
lake nahka pandud, oleks ta tingimata pidanud 
tulema saba liputades peremehe ligi, Tema aga 
hiilis areldi eemale, kõrwad lontis. 


Warsti saadi ka aru, et hulkuja koer sünnis 
ei ole nende ülesannete ja talituste jaoks, mis tale 
tööks anti. 


Kord kutsuti teda ägedalt. Siga oli pääsenud 
kartulipõllule, kus ta ümber lükkas rohelised 
warred. Koer ässitati sea kallale. 


- Sullile oli see wäga paras juhtumine, sest ta 
tahtis ometi oma agarust näidata ja sel wiisil wõita 
lugupidamise. Ta kargas üle aia, jooksis sea juure 

ja surus oma terawad hambad selle pehmesse turja 
nagu käsna. ' 


Niisugune tubli töö tekitab hinge rõõmu ja 
uhkuse tunde. 


Ülestõstetud peaga ja liputades saba lähenes 
koer peremehele. 


Seal anti tale kaikaga tugew hoop mööda 
külge. Pistes põgenema ja alles tagasi waadates 
tänawa otsas nägi koer peremehe ülestõstetud äh- 
wardawat rusikat: 


»Koeraraisk -- kisub looma lõhki!“ 


Koer langes kopiis murule maoli ja lastes 
pead esimestele käppadele wajus ta mõttesse. 


Aga koera mõistus ei suutnud kuidagi seda üles 
arwata, miks ta selle tubli teo eest, mida ta täitis 
haruldase südiduse ja agarusega sai niisuguse palga. 


Mõni päew peale seda pääsis naabri wasikas 
üle mulgu kapsa-aeda. Wasikas on wäle ja kange- 
kaelne loom, ja nüüd jooksis ta tagaajajate ees pee= 
narde wahel ja sõtkus puruks noored kapsapead. 


Nähes koera kutsus peremees teda ja ässitas 
wasika peale. 


Kohe otsustas Sulli, meeles pidades minewa- 
kordset õpetust, seda asja täna hoopis teisiti teha. Ta 
jooksis wasika juure, ei wõtnud aga mitte. temast 
kinni, olgugi, et ta ka siin oleks wõinud hambad 
kergesti wajutada lihha. Ja nüüd jooksid nad kahe- 
kesi üle kapsapeenarde weel suurema hooga puruks 
tallates õrnu kapsapäid. 


Seal käis äkitselt kõwa hoop koerale wastu külge» 
Peremees oliteda tabanud rusikasuuruse kiwiga. 
Kisendades jooksis Sulli üle aia kopli. 

»Koeranaru !“ kuulis ta hüüdu ja weel teinegi 
kiwi lendas tale järele, mis õnneks aga ei tabanud. 


Kui teda sellest ajast peale weel mõnikord loo- 
made peale ässitati, siis laskis ta saba longu ja jooksis 
hoopis teise külge. Ta aimas ka, et niijustõige ei 
ole talitada, kuid selle peale oli ta kindel,et teda ei 
saada paisata rusikasuuruse kiwiga. 


Ühe tarkuse oli ta kätte saanud pika mõtle- 
mise järele: Oma naha päästmine on alati kõige 
mõnusam ja soowitawam. 


Sellest ajast peale hakati tale andma hirmus wä- 
he süüa. Aga oli sügisene öid ja kuidagi ikka läbi 
sai. Ta läks õhtu hilja kartulipõllule ja korjas sealt 
tule äärest karjapoiste kartulikoori ja silgupäid. Wa- 
hest juhtus weel leidma lamba sisikonna, köögi 
juurest sea sõrgu ja muud, ja nii sai ikkagi hinge- 
pidet. 

Talwe tulekuga muutus elu palju pahemaks,. Iga 
päew sadas lund. See kattis maapinna paksu wai- 
bana, nii et kusagilt enam mitte midagi ei leidunud, 
millega wõimalik oleks kustuda nälga. 


Aga siiski nälga ei lastud teda surra. 


Kui ta tühja kõhuga lumehange otsas istus ja 
terawalt kibedat, läbilõikawat kirdetuult nuusutas, kas 
selles lõhna ei tunduks, millest mingit toidupoolist 
wõiks aimata, awati uks ja hüüti teda nimepidi. 


See oli ümmardaja, kelle silmist paistis heldi- 
mus. Ta pani kapa ukse kõrwale ja kutsus teda sööma. 


Alles siis, kui ümmardaja tuppa läks, astus 
Sulli kapa juure ja hakkas lakkuma. 


. See oli tema toidus. Weidi jahu riputatud 
leigesse wette, wististi juure lisatud pisut soola ja 
see pidi olema koerale küllalt hea. 


Kui hea, kui halb see koeratoit ka on, seda ei 
olnud Sullil aegagi järele mõtelda. Aga niipea, kui 
kõht täis sai, tundis ta kuidas temas tõusis tänulik 
meel pererahwa wastu. Tahtes näidata, et see koera- 
toit temale ei ole antud mitte ilmaaegu, läks ta toa 
otsa lumehangele ja hakkas seal haukuma suure 
agarusega: 

Tal oli tugew passi ja tenori waheline hääl, ja 
kui see tuli takistamatalt rinnast siis kuuldus ta õige 
kena. Naabri koer klähwis ka paar suutäit ja jook- 
sis peagi tema poole. 


»Miks sa täna õhtul nii wahwasti haugud?“ 


»See on minu saladus,“ ütles Sulli. ,Seda ei 
wõi ma mitte ütelda, sest kõik külakoerad wõiksid 
saada targaks.“ 


Kesköösel, kui kuu paistab läbi puie raagus- 
oksade, tõmmates kõikuwaid musti jooni lumehangele 
ja igalpool liiguwad saladuslised warjud, tuli pere- 
mees wälja, hiilis weidi aega maja nurga tagant ja 
ässitas siis koera. Sulli kargas üles ja tehes paar 
tiiru ümber pika talumaja, nii et tuher lumi lendu 
tõustes täitis ta pikki karwu nagu jahutolmuga, 
jooksis siis weel kord aitade, kuuride ja laudagi 
taha, kust lehwis sõnnikuhais, ja heitis siis uuesti 
hangele maoli. . Natukese aja pärast kääksus 
uks tasa roostetanud sagaril ja ühes tulejoaga 
käis kõwa püssipauk, Kerge, sinine suits rullus 
nagu hall puuwill mööda lund ja peenike, teraw 
püssirohu hais täitis külma, kristallselget kirde- 
tuule õhku. 


Pauk oli niiwõrd äkildane, et see tabas Sulli 
sõna pealt. Alles siis kui kõik küla koerad tõstsid 
häält, hakkas ta uuesti haukuma, esmalt ulumise 
laadiliselt inetult wenitades ja pärast suutäis haa- 
walt, wäsimatalt, tüütawalt, ühetooniliselt, kuni ho- 
mikuni. 


Järgmisel päewal magas ta keldrilakas kopi- 
tanud õlgil. Ta wõis sinna pugeda ukse kõrwalt 
ärakistud laua kohalt. 


Koera südametunnistus oli rahul. Eks olnud 
kuhjaga tasutud niisuguse ausa kohusetäitmisega 
jahujook. 


Järgmisel õhtul oodates kaua aega ja wiimaks 
ära nähes, et teda hoopis unustatud, wõttis Sulli 
nõuks weel tugewamini tunnistust anda oma heataht- 
likkusest. Niipea kui tuled kustutati, asus ta just 

eremehe magamisekambri akna alla, istus hangele 
ja hakkas wahwasti haukuma. Niiwiisi tahtis ta 
tuliseid süsi koguda nende pea peale, kes teda 
õhtul jätsid lakketa. Et aeg igawaks ei läheks, 
waatas ta üles heledasti paistwa kuu peale, ja pidades 
seda waenlaseks tundiski wiimaks wiha. Wõiski 
tõepoolest äritada, sest jättes tema haukumist hoopis 
tähelepanemata, waatas see sealt ülewalt kriimus- 
silmil naeratades alla. 


Oli wist poole öö aeg. Sulli kuulis kuidas 
uks kääksus roostetanud sogarail. Kuuldes samme 
teadis ta, et mööda aiaäärt läheneb inimene. Astugu 
ja nähku, kuidas ta oma kohust täidab ja kahetsegu. 


Ärewuses muutus ta haukumine peaaegu 
inetuks, weniwaks ulumiseks. 


Just siis, kui ta suu kõige kangemine käis, sai 
ta teibaga hoobi pähe. Ühtlasi riiwas teiwa ots ka 
kuu poole tõstetud nina. 


Kisendades jooksis ta kõrwale, sest hoop sün- 
nitas pöörast walu. 


»Koeraraisk! Lõugab ööd otsa ilmaaegu. Ei 
lase magada.“ 


Seisates nägi koer langewat tumedaid täppe 
walgele lumele. 


See oli weri. 


Istudes kogu öö hange otsas püüdis ta järele 
mõtelda, miks teda löödi. 


Aga see, millest saab inimene üsna hõlpsasti 
aru, on koeramõistusele hoopis tume — jääb koguni 
äramõistmatakski. 


Koer ei teadnud mitte, millal ta peab oma 
kohut täitma, millal mitte. Et pääseda ootamataist 
löökidest, hakkas ta hoolega hoiduma inimeste eest 
kõrwale. Lähedalt heinamaalt läbi käiwalt talwe- 
teelt otsis ta wärsket hobuserooja ja püüdis sellega 


, kustutada pakitsewat nälga. Aga wali külm tegi - 


rooja peagi kõwaks ja siis oli see weel kõwem kui 
kont. 

Kord istus ta õhtu hilja eemal lumehange otsas. 
Kumaw eha heitis helki ta wesistesse rohelistesse 
silmadesse, millega ta ihaldawalt waatas wareseid, 
kes puie latwus tukkusid ja seal peites päid tiibade 
alla tuules kõikusid nagu takukoonlad Oleks ometi 
külm nii wali, et need seal ülewelt alla langeksid, 
Siis — saaks midagi süüa! 


Seal jooksis naabri koer mööda hange ta juure, 


»Su nägu on wäga kurb. Oled wist kangesti 
näljas?“ 

»S9ee on meie, koerte, saatus,“ kõneles teine 
edasi. ,[Iseäranis talwel teeb nälg tuska, sest tühja 
kõhuga ei wõi magada. Aga wahest leidub raibet 
ja siis maitseb see liha wäga mõnus.“ i 


»Aga kas juhtub seda, et mõni loom kärwab ?“ 


»Muidugi juhtub ja selle waral peawad paljudki 
koerad endil hinge sees. Ka praegu on taluniidul 
hobuseraibe, kahju et otsa lõpeb Ma olen sealt 
mõned kondid wedanud koju ja hoolega matnud lum- 
me.“ 

Jõudes raipe juure leidsid nad sealt juba kolm 
koera eest, kes waenulikult urisedes wastu wõtsid 


uusi tulijaid. Olgugi, et liha oli juba lõppemas, 
aga ometi leidus teda niipalju, et nad oma kõhud 
wõisid täita. Paremate, pehmemate kohtade otsimi- 
sel näitasid koerad üksteisele läikiwaid walgeid 
hambaid. 


»Näete, kuidas meile töö eest tasutakse,“ kõne- 
les üks pika musta karwaga koer ja ta rohelised 
silmad lõid leekima sisemise pahanduse tules. 


»Meie teeme tööd, aga selle eest tasutakse meile 
jahujuugaga, mis otse ajab tülgastuse peale. Ja peaks 
sedagi antama. Aga miks ei anta meile süüa? Kas 
teate seda ütelda ?“ 


»Mina seda ei tea,“ tähendas kollase libeda 
karwaga koer kiskudes ägedasti külmetanud liha 
ja sealjuures wärisedes kõigest kehast. 


»Kas sina midagi ei tea?“ küsiti ühelt wanalt 
walgelapiliselt paksukarwaliselt koeralt, kes olles 
kõhuli näris kapja. 

»Miks ma ei tea. Esiteks sellepärast, et me koe- 
rad oleme, ja teiseks, et me raipe kallal ju isegi 
kõhud täidame. Niikaua kui jääme rahule raipega, 
ei ole loota paremaid päewi.“ 

"Aga meie wõime kärwata,” tähendas üks 
halesüdamliselt. 

Wana koer pühkis nina wastu lund ja wastas 
pilkawa naeratusega: 

»Niikaua kuni koerapoega wõib wahetada pastla- 
nõela wastu, ei tee koera surm kellegile meeletuska.*“ 


»Aga nälg ajab meid kuritööle.“ 
»Mis kuritööd wõib koer teha? Sa murrad ehk 
lambatalle koplis wõi wõtad kuskil lauda taga kana 


heaks, Seda on mõned meie hulgast ka teinud, 
Aga kas teate, mis oli niisuguse teo palk? pe 


»Noh?“| 


Mr 


Neile pandi pael kaela ja. tõmmati -puüoksa. 
Ehk kui ka mitte seda, siis on mõnest tublist kaika= 
hoobist küll kõikide halbade mõtete peletamiseks.“ 


»Aga parem on siis juba surm kui niisugune elu,“ 


»Seda olen ma ka ennemaltki kuulnud. Aga 
kui koer tõmmatakse oksa, siis jooksewad kõik küla- 
koerad laiali. Meie, koerad, hindame oma: wiletsat 
elu liiga kallilt ja sellest see tulebki, et meie ilmaski 
paremat ei wõida.“ 


Kellegil ei olnud enam midagi ütelda ja nad 
ei julenud wanale koerale otsa waadata, kes nii tark 
oli ja kõiki asju näis tundwat põhjalikult. 


»Aga mis meie siis peame tegema?“ küsis keegi 
aralt. 

»Sööme raibet edasi, ja kui see lõppenud, näl- 
gime jälle. Wõib olla, lõpeb weel kusagil lammas 
wõi wasikas,'ja siis ei tarwitse meil weel nälja pärast 
hulluks minna.“ 


Warsti lõppes raibe, ja kui narukaupmees lõi 
kirwega kondid ühest lahti ja nad mässis roguskisse, 
tundus seal kohas lumes weel ainult raipehaisu. 


Aga hais ei täida kellegi kõhtu. 


Tulles ühel õhtul pikkamisi nõrgalt koju, tundis 
Sulli hirmsat piinasünnitawat nälga. Ta ruttas ukse 
kõrwale waatama, lootes leida kapast laket. Aga 
see oli tühi. 

Toast walgus suitsuga segatud lõhna õue. 

Heites kõhuli haaras ta suhu ärawisatud raag- 
nahkse pastla. Aga lõualuud ei jaksanud seda pu- 
reda peeneks. 

Korraga lõi ta ninna midagi, mis oli wäga magus. 


Justkui lootus asus ta hinge, mis selle muutis äkit- 
selt rõõmsaks ja õndsaks. Tundes magusat toiduhaisu 

tõmbas ta seda tugewasti kopsu, püüdes sellega 
ennast toita ja kosutada. | 


Magus hais tuli toast. 


Koer tõusis üles ja astudes toaukse ette, surus 
ta oma niiske nina tugewasti uksepaku wastu. 


Hirmsaks, otse hullukstegewaks muutus söögi 
isu ja lükates ninaga tugewasti, andis uks kulunud 
lingist järele ja läks lahti. 


Soojus ja magus toidulõhn pahwatasid koerale 
wastu nägu. 


Ta ei saanud aru, kust see magus hais tuleb, 
sest kogu õhk oli sellega täidetud nii tihedalt, et ta 
uskus wõiwat ahmida kõhu õhust täis. Wiimaks 
selgus, et pada supiga oli jäetud sinnasamasse lee 
lähedale. 


Lükates wõimalikult ettewaatlikult kaane kõr- 
wale, surus koer nina parasleigesse suppi. Ta katsus 
esmalt tasa lõmpsida, nii tasa kui iganes lubas nälg, 
Peagi kaotas koer enese üle igasuguse walitsemise- 
wõimu, ja tühi, magaw ja kotipime talutuba helkis 
wastu aplast lõmpsimisest. 


Tundes nina puutuwat paja põhja jäi ta korraks 
seisatama. Aga lahkuda ei raatsinud, sest weel mah- 
tus kerre. Uuesti ahmis ta aplalt, nii et ta kere 
wenis jämedaks nagu täistopitud jahukott. Tõstes 
pead ja ajades keha sirgeks, tundus kõhus pigistawat 
walu. Wiimaks ahmis ta weel paja põhjast midagi 
suhu, läks pikkamisi wälja ja mattis selle kuhugi 
aia ääre hange alla, 


Magama heites ei tunnud Sulli külma ja ta 
wajus peagi ilusate unenägude walda. 


See juhtumine tõi koera ellu pöörde. Ta 
hiilis lahtisest uksest nuumsea lauta, tõrjus selle 
terawate hammastega ähwardades künalt eemale ja 

sõi ta toidu ära. Teinekord hiilis ta talu kambri ja 
nähwas leiwatüki laualt wõi paistekoogi leelõukalt. 
Oma tegudega jäi ta täiesti rahule, selle juures 
andes enesele õigust wõtmiseks, kust aga iganes 
wõimalik. 

Nõndawiisi hoolitsedes enese eest jõudis ta 
soetada õige rahuloldawa seisukorra. Külm kirde- 
tuul ei tundunud nüüdsel ajal enam ka mitte nii 
wäga lõikawana, ja nuumsiga ei awaldanud ka suure- 
mat wastupanu, sest selle oli ta alla heitnud oma 
terawate hammastega. 


Ometi wõis ta märgata, et inimesed peawad 
teda terawalt silmis. Aga olles hiilimisel üliette- 
waatlik, ei saadud teda kusagilt tabada. Et iga- 
suguste ootamatuste eest hoida kõrwale, pidas ta 
palju mõistlikumaks, ka inimesele mitte siis ligi 
anda, kui see teda meelitas. / 


See oli ühel õhtul õige hilja, kui ta hiilis lauta. 
Seal tõmmati äkitselt uks kinni ja ruumis tundus 
wastikut inimesehaisu. 


Laternas olew lamp süüdati põlema, ja nüüd 
nägi koer peremehe seiswat keset lauta, käes tugew 
wemmal. Ta silmist wälkus wihaleek, mis heleda- 
malt säras kui lambi tuli. 


Kohe kargas Sulli üle aia, aga ta wäljapääse- 
mise katse et läinud korda. Uks oli kinni. 


Nüüd hakkas tale sadama hoope wihaste wan- 
dumise- ja kirumisesõnade saatel. Sulli kisendas, 
ulus, hüppas kõrgele seinale. Wiimaks jooksis ta 
hullumeelse jõuga wastu ust. Selle pihastanud saga- 
rad andsid järele ja ta langes mürinal maha. 


Kaewu äärelt hangelt nägi ta inimest, kes lauda 
juurest ära minnes weel toa juures seisatama jäi, 
ümber pööras ja wihaselt wandudes hüüdis: ,Koera- 
naru — küllap saan suga juba toime!“ 

Sulli katsus selle loo üle sügawasti järele 
mõtelda, aga koeramõistus ei suuda tungida sugugi 
sügawale asja sissu. Miks lihaw ja laisk siga saab 
paksu jahuputru, kuna koer jäetakse hoopis ilma, 
seda oskaks wahest iga laps ära seletada, aga koer 
ei saa sellest aru. ŠSellepoolest oli ta hommikul 
niisama tark kui õhtulgi, ainult selle wahega, et tal 
oli tühja pea kõrwal weel tühjem kõht. 


Järgmisel päewal õhkus igaühe waatest tale 
wastu waen, Isegi wäikene peremehe poeg, kes 
teda oli tihti silitanud, tale wahest surunud pulga 
põigiti hammaste wahele, winnis teda lahtiste jää- 
tükkidega. 


Selle sõpruse kaotamisest tundis koer suurt 
kahju. 

Argselt käis ta järgmisel öösel lauda ust katsu- 
maš, olgugi, et ta sinna sisse ei oleks julenud min- 
nagi. Pea selgus, et seks ei ole mingit lootustki. 
Puupöör, mida ennemalt käpaga wõis lahti tõmmata, 
oli eest ära wõetud ja selle asemele pandud tugew 
haak, mida koer oma mõistusega ei osanud päästa 
walla. 

Olles nõnda mitu ööd-päewa söömata läks nälg 
wiimaks nii kangeks, et Sulli walu mõjul kaeblikult 
ja haledasti hangel ulus, 


Aga ka sellest ei olnud kasu. Tulles toa eest 
läbi kuulis ta ainult oma nüridate küünte krabise- 
mist kõwal jääl ja tühjade soolte korisemist kõhus. 


Weel tegi ta meeleheitlise katse, sest tõepoo- 
lest teeb nälg wiimaks koeragi südiks ja julgeks. 
Tundes toast tulewat toidulõhna, kargas ta ukse 
peale, ja otsekui pooleldi inimese mõistusega waju- 
tades lingi peale käpaga, see andis järele ja” uks 
awanes. j 

Warsti otsis ta paja üles ja lükates ninaga 
kaane kõrwale langes see kolinal. Seda ei oleks 

ta mitte pidanud tegema. Aga julgus, mis nälg 
kaasa toob, ei ole suur asi, sest ta on meeleheitmi- 
sega ja suure ettewaatamatusega lähedalt sugulane. 


Ta wajutas oma jääkülma nina suppi, aga 
enne kui ta paarile korrale jõudis ahmida, löödi 
tale pimedast jalaga hoop. Waewalt jõudis ta ukse 
wahele hüpata, kui see suure jõuga kinni suruti, 
nii et koera kere jäi piida ja ukse terawate kantide 
wahele. 


Teda rõhuti niiwõrd tugewasti, et tundus kat- 
kewat keskelt. Selle juures tambiti teda jalgega 


Peale lahtirabelemist wankus Sulli wigaselt 
eemale. Kehas olid wist kondid murtud puruks 
ja pikka tokerdanud karwa mööda tilkus soe weri. 


Koer heitus hangele ja noolis weriseid haawu. 


Aga niipalju kui koer ka oma elujärje paran- 
damise üle järele mõtles, ei suutnud ta ometi midagi 
wälja mõtelda, millest oleks wõinud kasu loota. Ei 
ole ka imegi. Kuidas siis koer siin oleks wõinudki 
leida midagi reaalset, sest on ju selleks otsinud 
abinõusid niisugused pead, mis on koerte peadest 
ikkagi palju targemad. 


Ka need pead ei ole suutnud midagi wälja 
mõtelda ja istuwad edasi ja hõõruwad salwiga neid 
kohti, mis tilguwad werd. 


Aga seal sündis hommikul midagi, mis tale 
näitas alguses haruldase mõistatusena, kuid mille 
põhjustest ta siiski arwas aru saawat. 


Sulane tuli toast kandes kappa ja hüüdes koera 
sõbraliku häälega, sealjuures patsutades käega püksi- 
reie wastu. 


Kuuldes seda tooni, ei uskunud koer oma 
kõrwu, nähes neid liigutusi, ei uskunud koer oma 
silmi. 

Ta teadis seda küll, et see sulane oli tema 
wastu taoti sõbralik, aga mis tal seal kappas nüüd 
hommikul pidi olema, seda ei wõinud ta aimatagi. 


Kuid wiimased sündmused olid temalt rööwi- 
nud igasuguse usalduse, usalduse ka selle wastu, 
kes ei olnud annud selleks põhjust. 


Sirutades keha ettepoole pikali, astus ta lähe- 
male, Kappas olid toredasti lõhnawad jämeda leiwa 
tükid. 

Oi, see oli meelitaw, otse hulluksajawalt mee- 
litaw, 


Kui sulane kapa maha pani ja ise eemale 
astus, ei suutnud koer wastu pidada ja ilma et oleks 
häbenenud nälga, asus ta kapa kallale ahnesti õgima. 


Äkitselt haaras tugew käsi Sulli turjast kinni 
ja lähemal silmapilgul jooksis peenike silmus ümber 
kaela kokku. Nüüd tulid toast peremees, perenaine, 
teenijatüdruk ja lapsedki, ja peremees ütles näida- 
tes käega: 

»Sinnasamasse wahtraoksa.“ -= — 


- Hommikul läksid külainimesed weskile, metsa 
wõi heinu tooma, ja kui nad koera oksas nägid 
kõlkumas, laususid: 


- "Ta on kollase koera üles poonud. Noh, see 
oli küll mõistlik tegu, sest ega seda jõudnud keegi 
täita,“ 


Ja tuul tiirutas koera sorguwajunud hända. 


00 


Wana püss. 


See lasus juba mitu aastat kogu ümbruse peal 
raske needmisena. Kui sügisel ööd pikaks ja 
pimedaks läksid, kui päewalgi kogu ilm mässus 
halli, raskelt läbipaistwasse uttu, kui teed poriseks 
muutis alaliselt sadaw tihe wihm ja kõik jäljed üle 
ujutas, siis tekkisid sagedased wargused. Inimesed 
ostsid aitadele uued tugewad lukud, peeti suured 
õuekoerad ja joosti iga kahtlustäratawat kahku kuul- 
des wälja waatama, aga wargusi tuli siiski ette. Kes 
seda jõuab üles lugeda, mis ära wiidi; seal wõis 
olla toiduaineid, riidekangaid, sepatööriistu. Aga 
seda jõudis ikkagi ära kannatada, kui oleks jäetud 
rahule hobused. 


Aga just hobusewargus andis siinsele ümbru- 
sele omalaadilise kuulsuse, sest ei jõudnud looma 
wainul waraste eest kaitseda ei tugew kett ega tallis 
rautatud uksed. 


> Aeti jälgi taga, tehti protokoll, aga igakord jäi 
loom kadunuks. Wahest wõis jälgi mööda minna 
kuni nõmmiku serwal olewa talitaja kohani. Aga 
sealt jooksis teise kihelkonda wiiw tee mööda kõwa 
karet, käis palust läbi, ja iseenesestki mõista, et 
nüüd käest kadusid igasugused jäljed.? 


Kõige rohkem kurwastasid need inetud lood 
talitajat, kellele inimesed läksid kaebama oma häda. 

Tema walwas walla hea käekäigu järele, temale 
tunnistati usaldust kolmandat puhku — ametisse 
walimisega, ja tema nägi wististi ka kõige rohkem 
waewa selle nurjatuse wastu wõitlemises. 


Kui ta küll ei suutnud warastatud asju kätte 
tuua, andis ta ometi neile, kes üsna waesed olid, 


oma poolt weidi toetust, ja eks see olnud ka midagi. 


Wõib olla, et sellel armastusel weel suurem 
tähendus oli kui andel, 


Olgugi et otsimine siiamaale weel ühtki hobust 
kätte ei toonud, tehti sellega igakord ikka uuesti kat- 
set. Õnnetu astus talitaja poole ja jutustas kõik 
ära wäga peenelt ja karwapealselt, kuidas see lugu 
oli sündinud. 


«Kas teate, päris häbi teiste inimeste ees,“ kõ- 
neles talitaja: ,Ma olen siia-sinna mõtelnud, olen 
katsunud peenelt ja ettewaatlikult järele kuulata, aga 
tõepoolest, midagi ei tule sellest wälja. Ah teie 
arwate siis kindlasti, et seegi kord hobune on siia 
poole toodud ?“ 

»See on küll nõnda. Tal oli ühel jalal mur- 
dunud raud. Jälgi wõis selgesti tunda. Seljandiku 
liiwasel teel olid need nähtawad. Nõmmikule jõu- 
des kadusid jäljed.“ 

» Wõib olla, läks Lõpa küla poole?“ 


»Aga siinpool teeharu olid ühes kohas jäljed 
näha.” 
»Wõi nii? Imelik! Siit läheb tee Wiiratsisse. 
7 üsna meie wälja tagant läbi. Kas seal ka jälgi 
oli?“ 

»Ei. Seal on kõwa kare. Sinna ei jää mingit 
jälge järele. Edasi tuleb männik, ka sealt ei saa 
aru." 


Talitaja jäi sügawasti mõtlema. 


- 

»See on imelik, kaob kui maa alla. Aga hea küll, 
ma teen mis wõimalik. Aga sul on ometi jänu? 
Meil on wärske õlu.“ 


Wärske, kobrutaw õlu ja troost mõjusid niikau- 
gele, et inimese nukker tuju nõdrenes ja julgustamise 
labi lootus südames wõimsalt tõstis pead. Lahkudes 
surus see tubli mees weel südamlikult kätt, waatas 
aineti silma ja ütles: 


»a said suure kahju?“ 


»Taewas — maei tea, mis peale hakata. Jõudu 
ei jatku uue hobuse ostmiseks ja ühega ma kuidagi 
läbi ei saa.” 


Siis pistis ta käe tasku, wõttis sealt rahakoti ja 
wiierublalist hädalisele pihku surudes lausus ta: 


»See ei ole ju suur abi, aga jatkub weidike 
otsimise kuludeks.“ 


Ja see headus ja südamlikus mõjusid nii, nagu 
ei olekski hobust warastatud. 

Pärast otsiti, aeti taga ja lõpuks tehti ülemuse 
jaoks protokoll. Wiimane luges selle läbi, wihastas 
ja wiskas siis südametäiega teiste hulka, kuhu ta 
ka jäigi. 


Metstaguse külast kolm wersta eemal, seal kus 
seljandik kangekaelselt sohu tungib, oli Wõhma 
Jaagu wabadikumaja. 

Juba Jaagu isa oli siin oma eluaja üles kaa- 
pinud rebaseliiwa kanarpiku alt, poeg oli seda jat» 
kanud, aga pisukene oli siiski see samm, mis .oli-. 
suudetud astuda selle pika aja wältel. Sešsama “M, 
wilets eluhoone, mis kiiremalt oskas ära laguneda % 
kui teda jõuti parandada, ja need põllülapikesed”eon 
kiwikangrute wahel, olid wisad wenima laiemäks ja;; .. 
pikemaks. Kewadet algas Jaak ikka uüe susu ja si 

lootusega, aga kui päike Jaanipäewa ümber paar 
nädalat kuumasti paistis, siis korjas Jaak oma põl- 
dudelt harwu kõrsi mõningate kergete teradega. 
Ainuit üks aeg oli Wõhma ümber uhke ja ilus, 
nimelt hilissügisel, kui kanarpik seisis üleni roosais 
õites; kuid ka see ei suutnud kuigi palju lepi- 
tada. 

Pisukeses wiletsas majas elas Jaak oma naise ja 
kolme lapsega. Loomadeks oli neil lahja hobune, 
kes palju aastaid Jaaguga ühes oli otsinud kiwikang- 
rute wahelt peatoidust, siis weel pika karwaga lehm, 
mõned karmi willaga lambad ja koera-klutt. 


Oma leib lõppes harilikultjõuluks, Kuni uudseni 
pidi lahja hobune perekonda oma weoga aitama ja 
peale selle weel koha rendi ära maksma. Ja kewadel 
seemendamiseajal tõotas Jaak hobusele talweks kae- 
ru, — jäi agaigakord sõnamurdjaks. Ta pani hom- 
mikul kahlu sooheinu sõime ja pihuga soola wee- 
künasse, ja sellega pidi löom leppima. 


Ta leppiski ja hirnatas weel hommikuti pere- 
mehele wastu, kui see tuli teda söötma. 


See oli hilja sügisel, kui Jaak läks ühel hom- 
mikul toast reiale, siis ei kuulnud ta oma hobuse 
häält. 


Jääkülm hoog käis saunamehe hingest läbi. 
Isegi jalgadest ähwardas kaduda jõud. 


»Mis sa seal teed?“ hüüdis Jaak, aga tundis, 
kuidas hääl kadus tühjusesse. 


Puhus tuulehoog. Uks pidi küll olema irwakili. 


Jaak läks kohe tuppa tagasi, otsis ruttu wAäri- 
sewate kätega lambi ja tikutoosi. Midagi ei julenud 
ta mõtelda. Tundus, kuidas otse wägise libiseb 
niisugusele kohale, mida ta rohkem kartis kui 
surma. 

Aga tõe eest ei ole pääsemist. Peagi nägi 
Jaak, et hobusease oli tühi, reialtse uks lahti ja ühes 
ka kadunud uued hobuseriistad. Wiimaste peale 
oli ta kulutanud pea oma terwe Wwaranduse. 


Tõde ei osanud Jaak esiotsa kuidagi pidada 
tõeks. Kuidas wõis see olla, et temal seda hobust 
enam ei ole? Kus ta siis on? Alles siis, kui ta 
mõistus suutis selgeks teha, et tal tõeste enam 
hobust ei ole, langes mees külma küna peale ja 
nuttis kui laps. 1õepoolest ei tulnudki Jaagule see 
hädaohtlik seisukord meele, millesse ta nüüd lan- 
genud, waid ta leinas oma looma kui kadunud truud 
ja kõige paremat sõpra. 


Alles pärastpoole tõusid küsimised: Mis teha? 
Mis ette wõtta? Kuidas elada? 


Nende peale ei leidnud ta mingit wastust. 


Jaak kaebas oma häda talitajale, palus teda 
niisuguste sõnadega, mis elus enne üle ta huulte 
ei olnud tulnud ja lubas niisuguseid heategusid, 
mida ei suuda täita ka kümme korda jõukamad mehed. 


Ausat meest liigutas waese mehe häda. Ta 
lubas kõik teha, mis iganes seisab inimese wõimu- 
ses. Lahkudes pani ta õnnetule seitse haljast hõbe- 
rubla pihku, mis Jaagule oli terwe warandus. : 


Ja uuesti lõi leegitsema lootus waese mehe sü- 
dames, sest osawõtmine on ta kõige parem ellu- 
ärataja. | 


Otsiti — otsiti, ja haruldast wisadust ja süüdi- 
dust awaldas talitaja selle juures. Ka sellelgi puhul 
ei Rad otsimine teistsuguseid tagajärgi kui hari- 
likult. 


Alles hilja peale, kui juba wärsket lund sadas 
ja kütid jäneseid taga ajasid, leiti õige talitaja koha 
lähedalt hobusekere. Koerad ja waresed olid liha 

luielt peatselt ära kitkunud, aga siiski wõis aru 
saada, et tal oli nahk seljast nülitud. 


Jaak arwas ära tundwat selles pooleldi ära= 
näritud luukeres oma looma. 


Raipe juures seistes ja rusikas kätt üles tõstes 
hüüdis Jaak niiwõrt waljusti, et isegi saaki walwaw 
wares noore männa ladwalt lendu tõusis: 


»Aga sinule saatanale tasutakse see kätte. Usu 
aga seda!“ 


»Ma mäletan selgesti seda ööd,“ ütles talitaja. 
»Meie koerad haukusid meeletult. Siis nad lõid 
küll looma maha. Kui kahju, et ma ei läinud waatama. 
Tingimata oleksin kurjategijad tabanud.“ 


Aga jumal teeb ka meie ajal imet. Waene 
mees elas oma perega kewadeni ja sugugi mitte 
halwemine kui iga aasta. Ta häda leidis osawõt- 
likke südameid. Ja kui kätte jõudis kewadine laata» 
aid tehti Jaagule wõimalikuks osta koguni uut 

obust. 


Waesed inimesed on omale loonud rasketel 
päewadel wanasõna: Õnnetus toob õnne maija. Ja 
Jaagu juures näiski nagu õigust olewat sellel sõnal. 


Uue hobusega harjus saunik peagi. Loom oli 
küll uus, aga omadused pea endised.: Peale selle 
oli suwi niiwõrt wiljarikas, nagu Jaak seda oma 
elus ei mäletanud. Ka kaswatas wõhmas otse kan- 
gekaelselt rohtu, nõnda et loom ennast ümmargu- 
seks sõi ja Jaak teda uhkusetundel silitas. 


See oli järgmisel sügisel, kui Jaak linnast tuli 
ja jõudes Kirewere kõrtsi ette waba kohta waatas, 
kuhu looma köita lasingu külge. Need olid teised 
Metstaguse mehed, kes seal olid heitnud oma hobus- 

tele kessid ette. Serwa peal oli talitaja kõrge kim=- 
mel ühes tugewa raudassidega wankriga. 


»Oi Jaak — sa sõidad just kui mõisnik,“ tähen- 
das üks meestest. ,Kahju ei toonud see hobuse- 
wargus sulle tõepoolest mitte.“ 


Jaak naeratas, sest teiste kiitus tegitale hecadmeelt. 


»See on ju päris hea hobune, kaelgi teisel 
õige kenus“ tähendas talitaja astudes juure ja patsu- 
dades hobuse kaeja. yNäe, teine mitte soegi, ja ometi 
tulid hea sõiduga.“ 


Selle hea inimese tähelpanek walas Jaagu 
heameele ääreni Ta kiitis nüüd pikalt oma hobust, 
ta jalgade kiirust, wastupidawust ja head söögi-isu. 


»Sa said ta ise kuuekümne rublaga,“ tähendas 
Matu peremees, keda peeti heaks hobusetundjaks. 
»Kui tale weel weidi kaeru annad, harjaga weidi 
külgi laanid, tõeste üheksatkümment ei keela keegi. 
Wõib olla, et ka sadagi saad, kui juhtuwad hinnad 
kõrged.“ 

Jaak hoidus kõrtsi akna alla, kust ta wa- 
hete-wahel silmas oma hobust. Seal nägi ta äkitselt, 
et talitaja hobune oli ajanud omale sedelga turjale 
misläbi rangid surusid rõhuwalt kaela peale. 


Nii on loomal wäga halb, 


Sõnalausumata läks Jaak kõrtsist wälja korda 
seadma hobuseriistu. 

Waewalt oli ta sedelgat puutunud, kui mehe 
kätesse äkitselt kargas nagu kramp. Ta ei saanud 
sõrmi sedelgawöö küljest lahti. 

See oli ju tema sedelgawöö. See oli ka tema 
sedelgas. Olgugi et teda pealt muudetud, tundis ta 
selle siiski ära. 

Olgugi see sedelgas, aga wöö juures ei olnud 
mingisugune eksimine wõimalik. Selle wöö oli ta 

naine pruutpõlwes ise kudunud mõõgaga põlwil 
ja sellesse löönud wanad kirjad. Otse oma eluaja 
olid nad seda wööd hoidnud, aga mullu sügisel pani 
ta selle sedelgawööks. 


Eks ta olnud ka sealgi wäga heas kohas. 


Nüüd oli ta küll nahkwöö alla õmmeldud, 
aga pahempidi pöördunult paistsid kirjad eemalt 
silma. 


Jaak seisis nõutult. Kes oleks tale wõinud 
ütelda, mis teha? See on tema sedelgas. Aga kust 
sai see talitaja hobuse selga? 


Seal hakkas midagi imbuma ta hinge. Otse 
uhaweena täitis mürk teda. Aimamine hargnes 
lõnghaawalt ja lõpuks jõudis ta ikka kindlamine ja 
kindlamine jalaga kindlale pinnale. 


Talitaja warastaski hobuse ära. 


See oli julge, otse meeletu mõte, aga ei lah- 
kunud kuidagi hingest. Jaak katsus selle mõtte 
eest esiotsa põigelda, aga see ajas teda taga maru- 
koerana. 


Jaak läks kõrtsi, aga ta oli sõnakehw. 


Ta waatas talitaja otsa. Olles suures lugu- 
pidamises seletas see teistele seadusest ja asjadest, 
millest küll paljudel aimu ei olnud. Sealjuures 
juhtis ta selle peale tähelepanu, kuidas tema 
kogu oma aja ja tööjõu peab ohwerdama teiste 
kasuks. Ise ta sellest mingit kasu ei saa, sest pisi- 
kest talitajapalka ei maksa siin üleüldse arwesse 
wõttagi. 


Mis oleks wiga oma tööd teha ja kohta pidada. 


, Aga peab ometi ka niisuguseid olema, kes 
endid teiste heaks kulutawad ja ohwerdawad. 


Jaak waatas teda kõrwalt aineti, 

»Ei — see mees ei ole,“ sosistas ta iseenesele. 
»parem küsin kust ta selle sedelga sai. Ostis 
muidugi. Nii wõiks saada warga jälgile.“ 

Nii mitu korda kui Jaak tahtis küsida, tundus 
nagu oleks keegi pannud käe ta suu peale sosis- 
tades ühtlasi kõrwadesse : tema on su hobuse waras, 


Ja Jaak ei küsinud. 


Kodusõidul jäi Jaak kõige järele, waatas taewa 
poole ja mõtles: 


»Ah tema oligi see, kes mu hobuse warastas. 
Tema oligi see. Aga ei, tema ei ole mitte waras. 
Kuidas ta wõttis mu kurbusest osa ja andis isegi 
raha. Ei, tema ei ole mitte waras.* 


Aga seal nägi Jaak ikka uuesti oma sedelgat 
talitaja hobuse seljas, ja uuesti algas ta mõttekäik 
tallama wana teed. Painajalikult rudjusid mõtted, 
ta ei pääsenud nende käest ja need käisid ühtejärge 
ikka wanu radu. 


Aegamööda hakkasid mõtted ikka rohkem koon- 
duma ühe punkti ümber. Ta hakkas uskuma, et tali- 
taja see on kes hobused ära warastab, olgugi et ta 
pidas need mõtted kohutawaks ja patuseks, püüdis 
neid enesest kõrwalegi tõrjuda. Kuid see tume 
aimamine lasus nagu udu ta mõistuse ümber, mis 
teda piiras igast küljest. 


Kui külamehed ta hobust waatasid, siis lausus 
keegi: ,Sa söödad ta õige ümmarguseks. Waata 
aga, et teda ühel ööl ära ei warastata.“ 


Ettekujutus ajas saunamehe nii suure ärewusse, 
et ta ohje liigutas, tahtes teada, kas on hobune 
alles ees. 

See wõis täide minna, sest ka talitaja kuulis 
seda pealt. Wäga wõimalik, et tal ei ole enam ühel 
hommikul hobust. Wahest warastakse see juba 
tulewal nädalal, wõib olla juba homme, tunahomme. 

Ta ei saanud magada. Kuuldes kõige wähemat kah- 
ku, kiusas teda taga mõte, et see ongi hobuse waras. 

Uneta ööd mõjusid erutawalt, ja isegi päewal ei 
olnud ta enam kindel. 


Ööd läksid pikemaks. 


Pimeda kamul ruttas ta wälja, waatas hoolega 
ringi, kas ei ole aga kusagil märgata midagi kaht- 
last. Nähes et hobune koplis rahuliselt sööb, jäi ta 
uksepiida ääre seisma ja kuulatas tundidekaupa. 

Alles siis läks ta tuppa, kui ilmus taewa kaa- 
rele koiwalu. : 

Mis sa teed kahe palja käega. Ta wõib su 
silma all looma ära wiia, kaitseda sa ei suuda. Peab 
mingisugune abinõu olema. 

Kambri seinal rippus wana püss. See oli õieti 
Jaagu isa tulelukuga püss, kuna Jaak ta noorelt 
laskis ümber teha tongipüssiks. Sel ajal huwitas 
teda omajagu ka jaht. Aga warsti sai Jaagu himu 
sellest täis ja ta wiskas püssi warna, kus ta rippus 
aastakümneid puutumatult. Ämblikud elasid roos- 
tetanud torus ja ajajooksul oli ära pihastanud ka 
kanderihmgi. 

Ühel päewal wõttis jaak püssi seinalt ja hakkas 
teda korda seadma. Roostetanud lukku määris ta 
searaswaga, kinniummistanud tsilindriaugu urgitses 
lahti naaskliga ja pühkis seest ära ämblikuwörgud 
takutopiga. 


Endisest ajast oli tal weel rohtu sarwes, ja kui 
ta weel kuus jämedat kuult rauda pani, tundis, kui- 
das südamesse asus imelik julgus ja rahu. 


Õhtul ei läbenud Jaak süüagi, sest ööd olid 
pimedad. Ta lebas küliti sarapuupõõsa ääres, püss 
pikuti rinna ees ja waatas aineti hobust. Korrakski ei 
lasknud ta silmi kinni, ja kui tal esiotsa, kui öösine 
walwamine harjumata, tukk kord peale tuligi, ärkas 
mees ehmatades ja otsis silmadega kohe hobust. 

Öösel kahkwel ja päewal ülewal. See mõjus 
Jaagu peale kurnawalt. Ta kolkus, nii et enam 
tööd ei suutnud teha. Päewal jäi ta wahest püsti- 
jalu tukastama. 


Kui õhtu tuli ja pimedikuks läks, ruttas Jaak 
wälja heinamaale, kuhu hobuse laskis ööseks häda- . 
lale. Ja nüüd walwas ta siin sellesama wisadusega, 
ärksusega nagu oleks alles õitsel esimest ööd. 


-Nii läks mööda juba üle kolme nädala. 


See oli ühel sügisel õhtul. Ilm oli rõske, hau- 
dus lõunast saati wihma. Taewast katsid paksud 
mustad pilwed ja pimeda kamul hakkaski udutama. 
Peagi langes niisugune pimedus mustale maapinnale, 
et inimene ennast enese käest kaotas. Eemal kohises 
mets ja tihti lipendas puuküljest lahtikukkund kol- 
letanud leht õhus nagu nahkhiir. 


Jaak oli ärksalt walwel. Hobune teadis pere- 
mehe sealolekut ja nagu tundes igawust wõi kartust 
pimedas, hoidus loom inimese lähedale, Waewalt 
suutis Jaak silmata ta mustawat kogu, aga tugew 
ja järsk lühikese rohu hammustamine kuuldus 
selgesti. 


Oli wististi pooleöö aeg. Une-rämastus tikkus 
ime wisadusega, Paarile korrale oligi ta ärganud 
suure jahmatusega tukastusest. 


Rõõm mõjus kosutawalt, elustawalt, kui Jaak 
looma kuulis lähedal sööwat. Ei kuuldunud mingit 
muud kahku. 


Kas see oli unes? Tõepoolet hobuae seisis 
kümmekond sammu eemal ja hirnatas. Jaak tõusis 
istukile ja haaaras püssi põlwile. Seal oli keegi- 
Läbi pimeduse paistis loomale lähenew kuju. Midagi 
hirmust surus Jaagu südant, sellesse pisteti teraw 
nuga, armutalt, walusalt, halastamatalt. 


»Oee on waras.* 

Kuju hiilis ettewaatlikult loomale lähemale, ja 
nüüd nägi Jaak sedagi, kuidas ta wälja sirutas käe 
ja meelitades kutsus looma. 


Jaak tõstis püssi põlwile. Ta käed wärisesid, 
Ta palus jumalalt abi, et see teda aitaks sihtida. 
. Mitmele korrale tahtis ta trikli peale wajutada, aga 
ikka jättis ta järele arwates, et küllalt õigesti ei sihi 
ja laeng wõib minna mööda. 


Hobune ei annud wõõrale kätte. Loom aimas 
oma peremeest, pööris ta juure ja astus pikkamisi 
Jaagu eest läbi teisele poole. Suksutades ruttas tume 
kuju järele. Waljasterauad kõlisesid. Nüüd oli ta 
Jaagu ees, waewalt wiis sammu, wõib olla kolm 
sammu, wõib olla üksainus samm. 


Jaak sihtis. Wõttes kogu oma jõudu selleks 
kokku, et ei wäriseks käed. Nüüd: — nüüd, ja 
kohutaw pauk lajatas ööpimeduses. 


Silmade ees oli pilkane. Jaak oli nagu joob- 
nud. Inimene oli kadunud, hobune oli kadunud, 
Pikkamisi ärkas ta unest ja astus edasi mõned 
sammud. Komistades mingi pehme asja peale pidi ta 
kukkuma. Ruttu otsis ta taskust tikutoosi ja tõmbas 
tule üles. Aga pimedusega harjunud silmad ei sele- 
tanud ruttu. Ta tõmbas põlema weel teise tiku. 
See oli mingisugune riietetomp: weri, jalad, käed, 
ka pea. 


Tikk kustus, 


Jaak jäi kuulatama. Hobuse üksikud suutäie- 
wõtmised kuuldusid teinepoolt aia äärest, Õhus 
tundus püssirohusuitsu. 

